**Նարինե Յուրիի Աբգարյան** (հունվարի 14, 1971(1971-01-14), Բերդ, Հայկական ԽՍՀ, ԽՍՀՄ), հայ գրող, բլոգեր։

Կենսագրություն
--------------

Ավարտել է Երևանի Վալերի Բրյուսովի անվան պետական լեզվաբանական համալսարանը։ Հայաստանի քաղաքացի է, 1993 թվականից ապրում է Մոսկվայում։ Հայտնի է դարձել «Մանյունյա» ինքնակենսագրական գրքի հրատարակումից հետո։ Այդ գրքով դարձել է Ռուսաստանի ազգային գրական «Տարվա ձեռագիր» մրցանակի դափնեկիր՝ «Լեզու» անվանակարգում։ 2011 թվականին եղել է «Մեծ գիրք» անվանակարգի ցուցակում։

2011 թվականին լույս է տեսնում Մանյունյայի պատմության երկրորդ մասը. «Մանյունյան գրում է ֆանտաստիկ վեպ»։

2011 թվականին լույս է տեսնում ինքնակենսագրական վեպը (կարճ պատմությունների ժողովածու), որը ստանում է «Տարվա ձեռագիր» մրցանակը։

2012 թվականին սեպտեմբերին լույս է տեսնում «Սեմյոն Անդրեևիչ. Տարեգրություն խզբզոցներով» վիպակը։ 2013 թվականին ապրիլին Նարինե Աբգարյանը ստացել է «BABY-НОС» (նոր ռուսական բանահյուսություն) մրցանակը։ «Սեմյոն Անդրևիչ. Տարեգրություն խզբզոցներով»-ը դարձել է վերջին տասնամյակի լավագույն մանկական գիրքը։ Մրցանակը սահմանվել է Միխայիլ Պրոխորովի հիմնադրամը։ 2013 թվականին հրատարակվում է «Հսկան, որը երազում է ջութակ նվագել» հեքիաթը։ Գիրքը «Պարմամբուկ» պորտալի կողմից ճանաչվել է 2014 թվականի լավագույն մանկական գիրք։

2014 թվականի փետրվարին հրատարակվում է «Մարդիկ, ովքեր միշտ ինձ հետ են» վեպը։

2014 թվականի դեկտեմբերին լույս է տեսնում «Շոկոլադե պապիկը» մանկական գիրք, որի համահեղինակն էր Վալենտին Պոստնիկովը։

2015 թվականի մարտին լույս է տեսնում «Երկնքից ընկավ երեք խնձոր» վեպը։

«Մանյունյայի» շուրջ զարգացումները
---------------------------------

2017 թվականին «Մանունյան» հրատարակվել է հայերեն։ Ընդ որում, գրքի վաճառքի հասույթից գոյացած գումարը նախատեսված է եղել է ուղղել Տավուշի սահմանամերձ համայնքներին և երեխաների կարիքները հոգալուն։ Գրքի երևանյան շնորհանդեսին ներկա են եղել բազմաթիվ հայտնի դեմքեր, այդ թվում նաև Տիգրան Մանսուրյանը։

Ստեղծագործություններ
--------------------

| Թվական | ժանր | Անվանում |
| --- | --- | --- |
| 2010 | վեպ | «Մանյունյա» |
| 2011 | վեպ | «Մանյունյան գրում է ֆանտաստիկ վեպ» |
| 2011 | վեպ | Հավաքածուները |
| 2012 | վեպ | «Մանյունյա. Բայի տարեդարձը և այլ անհանգստություններ» |
| 2012 | վեպ | «Սեմյոն Անդրեևիչ. Տարեգրություն խզբզոցներով» |
| 2014 | վեպ | «Մարդիկ, ովքեր միշտ ինձ հետ են» |
| 2015 | վեպ | «Երկնքից ընկավ երեք խնձոր» |
| 2015 | վեպ | «Մուռայի երջանկությունը» |
| 2016 | պատմվածքների ժողովածու | «Զուլալի» |
| 2016 | պատմվածքների ժողովածու | «Մեր բակի մարդիկ» |
| 2018 | պատմվածքների ժողովածու | «Շարունակել ապրել» |
| 2020 | վեպ | «Սիմոն» |

Ծանոթագրություններ
------------------

**Քույր նախագծիում*** Տեքստեր Վիքիդարանում
* Տեսաձայնային նյութեր Վիքիպահեստում

1. ↑  «Նարինե Աբգարյանն իր հայերեն «Մանյունյան» կծառայեցնի բարեգործական նպատակների». *Sputnik Armenian*. Վերցված է 2020 թ․ փետրվարի 29-ին.
2. ↑  «Ինչու է Նարինե Աբգարյանը երևանյան ամառն առանձնահատուկ համարում». *Sputnik Armenian*. Վերցված է 2020 թ․ փետրվարի 29-ին.

Արտաքին հղումներ
----------------

* Նարինե Աբգարյան
* «Տարվա ձեռագիր» մրցանակը հանձնվում է Նարինե Աբգարյանին Արխիվացված 2016-03-04 Wayback Machine

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | ԿենդանիՄատյան |
|  |
| 

|  Չափորոշչային վերահսկողություն |
| --- |
|  |
| BNF: 17045290h · GND: 1089634889 · ISNI: 0000000120730471 · LCCN: no2011087981 · LNB: 000245335 · NKC: xx0252277 · LIBRIS: 400055 · SUDOC: 190153555 · VIAF: 171762713 · WorldCat VIAF: 171762713 |

 |

 |